Document ID: /roh_data/filtered/fineweb-2-filterrobots_roh.jsonl.gz/9260

Preziadas parochianas, preziai parochians
Sut anfleis Vus il survetsch divin per la dumengia actuala. La registraziun sa vegnir mirada il meglier sin ina televisiun che ha installau la app da Youtube (smart TV). Vus anfleis nus sut Pleiv Disentis. Medemamein saveis Vus mirar las registraziuns directamein sin questa pagina, da vart dretga era veglias registraziuns. Omisduas variantas porschan la pusseivladad da video en qualitad da HD. Ina tiarza pusseivladad anfleis vus sin Facebook sut Pleiv. s. Gions Mustér. Leu ei la qualitad dil maletg denton meins buna. Dad in resun vein nus plascher!
Mesiras da corona valeivlas naven dils 28 da november 2020:
- En tuttas baselgias e capluttas sto da tut temps vegnir purtau ina mascrina.
- Il diember da plazs ellas baselgias ei limitaus sin 50 persunas. Nus vein marcau ils plazs disponibels els bauns e sillas laupias.
- Avon baselgia e tier l’entrada en baselgia eis ei da tener ina distanza da 1.5 meters tier il proxim visitader.
- A l’entrada vegn endrizzau in post da desinfecziun. Mintga visitader ei obligaus da desinfectar ils mauns.
- Tier l’entrada retila mintga visitader ina carta per in plaz da seser ed astga lu serender en baselgia e retrer in plaz marcau. Pérs astgan seser ensemen.
- Duront la communiun ed era tier la sortida suenter messa eis ei da tener la distanza da 1.5 meters.
- Persunas che sesentan buca dil tuttafatg saunas, che tuoschan ni ein en cunauras desitsan da visitar il survetsch divin en baselgia.
Las s. messas han liug sco suonda:
Mintgamai la sonda: 19.00 uras a Segnas
Mintgamai la dumengia: 08.00 uras e las 09.30 uras a s. Gions
Las informaziuns detagliadas tier mintga singula s. messa vegnan menziunadas sco usitau el Fegl ufficial dalla Surselva e cheu sin questa pagina sut plublicaziuns.